Ha me n'em boa ket lakaet evezh d'an "alerte orange". Da greizteiz e oan pedet da bred ar re gozh gant tud eus "informatique ar Groupe Renault". Ha  me aet kuit eus an embregerezh-se gozik tregont vloaz zo. Ha da 6 eur d'abardaez e oa abadenn kevredigezhioù ar Vretoned eus Pariz diwar-benn pol kevezusted mor (*). Boas on da vont gant an tren eus ma c'horn banlev da Bariz. Met ne oa ket aes mont evel-se d'al lec'h ma oa dalc'het ar pred e Boulogne-Billancourt. Ouzhpenn-se edon e sell d'ober un tamm diskuizh en un tu bennak e-kerzh an enderv. Em c'harr, en ur parking e vefe aes en ober. Setu-me gant ma c'harr.